Τα ψαλίδια είναι ουσιαστικά δύο βραχίονες που ενώνουν τις μπροστινές ρόδες του αυτοκινήτου με το πλαίσιο αυτού. Αποτελούν κομμάτι της ανάρτησης του οχήματος και το όνομα τους είναι εμπνευσμένο από την όψη τους, καθώς έχουν το σχήμα ψαλιδιού (ή σε αρκετές περιπτώσεις μοιάζουν με το γράμμα Λ).
Η δουλειά τους είναι συγκεκριμένη και πολύ χρήσιμη. Αν βρεθείς αντιμέτωπος με κάποια κακοτεχνία του δρόμου (π.χ. λακούβα, ανώμαλο έδαφος κ.λ.π), τα ψαλίδια κινούνται πάνω κάτω στην ανάρτηση και διασφαλίζουν τη συνεχή επαφή των τροχών με το έδαφος. Με αυτόν τον τρόπο αποφεύγονται τα πιθανά τραντάγματα και διατηρείται η σταθερή πορεία του αυτοκινήτου.